# מדריך מחוות ופעולות TalkBack - Galaxy S25

## כללי:

מסמך זה מהווה תקציר פעולות עיקריות לשימוש ב‑TalkBack ואינו מחליף את המסמכים הרשמיים של היצרן. המסמך נכתב עבור טלפון מסוג Galaxy S25, וייתכן שבדגמים אחרים עם מערכת הפעלה Android יהיו שינויים במיקום האפשרויות או בפעולות והמחוות.

המדריך נכון לחודש אוגוסט 2025.

גרסת Android15

גרסת One UI7.0

## הפעלה וכיבוי של TalkBack

כדי להגדיר הפעלה או כיבוי של TalkBack :

1. היכנסו אל הגדרות.
2. עברו אל נגישות.
3. בחרו בהגדרות מתקדמות.
4. היכנסו אל לחצני הגברת והנמכת עוצמה.
5. הפעילו את האפשרות של. TalkBack

## מחוות באצבע אחת

* נגיעה - הקראת הפריט שבפוקוס.
* החלקה ימינה - מעבר לפריט הקודם.
* החלקה שמאלה - מעבר לפריט הבא.
* החלקה מעלה - העברת מיקוד הניווט אחורה או כיוון לחצן ההקראה למעלה.
* החלקה מטה - העברת מיקוד הניווט קדימה או כיוון לחצן ההקראה למטה.

## ניווט באמצעות גרירה

ניתן להניח את האצבע על המסך ולגרור אותה לכל כיוון כדי לשמוע את הפריט שנמצא מתחת לאצבע.

## מחוות בשתי אצבעות

* החלקה מעלה - גלילה למטה בתוכן.
* החלקה מטה - גלילה מעלה בתוכן.
* החלקה ימינה - דפדוף קדימה במסכים/דפים.
* החלקה שמאלה - דפדוף אחורה במסכים/דפים.
* הקשה כפולה - מענה/ניתוק שיחה, או הפעלה/עצירה של מדיה כאשר נמצאים באפליקציית מדיה כגון YouTube.

## מחוות בשלוש אצבעות

**הערה:**

במוסג "לחצן ההקראה", מדובר על פעולה דומה לסיבוב החוגה ב-iOS

* החלקה ימינה - לחצן ההקראה הבא.
* החלקה שמאלה - לחצן ההקראה הקודם.
* החלקה מעלה - לחצן ההקראה למעלה.
* החלקה מטה - לחצן ההקראה למטה.
* הקשה בודדת - פתיחת תפריט TalkBack .
* הקשה כפולה - העתק.
* הקשה משולשת - הדבק.
* ניתן למצוא מחוות נוספות להגדרה או שינוי בהגדרות TalkBack.

## מחוות בארבע אצבעות

* הקשה בודדת - הפעלת מצב תרגול תנועות.
* הקשה כפולה - פתיחת המדריך.
* ניתן למצוא מחוות נוספות להגדרה או שינוי בהגדרות . TalkBack

## מחוות בשני שלבים

* החלקה מטה ואז ימינה - פתיחת תפריט. TalkBack
* החלקה מטה ואז שמאלה - מעבר לפריט הקודם.
* החלקה מעלה ואז ימינה - פתיחת תפריט TalkBack.
* החלקה מעלה ואז שמאלה - חזרה למסך הבית.

## שיטות הקלדה עם TalkBack

שינוי אופן ההקלדה מתבצע דרך: תפריט TalkBack > הגדרות מתקדמות > הקלדה במקלדת > העדפות הקלדה.  
ברירת המחדל: מחזיקים את האצבע כדי לבחור במקש הרצוי, ואז מרימים אותה כדי להקליד. לשימוש במקשים מיוחדים, כגון Backspace או Enter, יש להקיש פעמיים.  
אפשרות נוספת: מחזיקים את האצבע על המקש הרצוי, ואז מקישים פעמיים כדי להקליד את התו.

## עריכת טקסט עם TalkBack

### העברת הסמן להתחלה או לסוף השדה:

1. גע בשדה העריכה באצבע אחת.
2. החלק מעלה או מטה בשלוש אצבעות עד שמגיעים לקטגוריית פעולות.
3. החלק מעלה או מטה באצבע אחת עד לפעולה הרצויה, לדוגמה: העברת הסמן להתחלה או לסוף, והקשה כפולה באצבע אחת.

### הזזת הסמן בתוך הטקסט:

1. בחר את פעולת ההזזה הרצויה בעזרת החלקה בשלוש אצבעות (לדוגמה: תווים, מילים. שורות).
2. החלק באצבע אחת מעלה כדי לעבור לפריט הקודם, או מטה כדי לעבור לפריט הבא.

### בחירה של טקסט:

1. החלק בשלוש אצבעות עד שתגיע לאפשרות התחלה או סיום של מצב בחירה.
2. הקש פעמיים באצבע אחת - יישמע המשפט "מצב הבחירה מופעל".
3. החלק מטה באצבע אחת לסימון הפריט הבא, או מעלה לסימון הפריט הקודם.
4. ניתן לשנות את רזולוציית הבחירה (תווים, מילים וכו') בעזרת החלקה מעלה או מטה בשלוש אצבעות.
5. לביטול מצב הבחירה - בצע את אותן פעולות מחדש.